AMATA บวก 3% รับกำไร Q1/61 แจ่ม โบรกฯชี้รับผลดี EEC ดันยอดซื้อที่ดินพุ่ง เคาะเป้า 28 บ.
AMATA บวก 3% รับกำไร Q1/61 แจ่ม โบรกฯชี้รับผลดี EEC ดันยอดซื้อที่ดินพุ่ง เคาะเป้า 28 บ. โดยล่าสุด ณ เวลา 10.37 น. อยู่ที่ระดับ 22.10 บาท เพิ่มขึ้น 0.60 บาท หรือ 2.79% สูงสุดที่ระดับ 22.20 บาท ต่ำสุดที่ระดับ 21.80 บาท ด้วยมูลค่าซื้อขาย 353.34 ล้านบาท
17 พ.ค. 2561

ผู้สื่อข่าวรายงานว่า ราคาหุ้น บริษัท อมตะ คอร์ปอเรชัน จำกัด (มหาชน) หรือ AMATA ณ เวลา 10.37 น. อยู่ที่ระดับ 22.10 บาท เพิ่มขึ้น 0.60 บาท หรือ 2.79% สูงสุดที่ระดับ 22.20 บาท ต่ำสุดที่ระดับ 21.80 บาท ด้วยมูลค่าซื้อขาย 353.34 ล้านบาท

โดยปัจจัยที่ส่งผลให้ราคาหุ้นปรับตัวเพิ่มขึ้นหลังบริษัท รายงานผลการดำเนินงานประจำไตรมาส 1/61 มีกำไรเติบโต 65% มาที่ระดับ 413.42 ล้านบาท เพิ่มขึ้นจากช่วงเดียวกันปีก่อนที่มีกำไร 250.63 ล้านบาท ซึ่งเป็นผลมาจากการที่บริษัทมีรายได้และได้รับส่วนแบ่งกำไรจากเงินลงทุนในบริษัทร่วมเพิ่มขึ้น
ด้าน บล.ซีจีเอส-ซีไอเอ็มบี (ประเทศไทย) ระบุในบทวิเคราะห์ แนะนำ “ซื้อ” หุ้น AMATA โดยให้ราคาเป้าหมาย 28 บาท/หุ้น หลังผลการดำเนินงานในไตรมาส 1/61 กำไรสุทธิเติบโต
นอกจากนี้ AMATA เป็นผู้ได้รับผลประโยชน์จากโครงการพัฒนาระเบียงเขตเศรษฐกิจพิเศษภาคตะวันออก (EEC) ซึ่งเมื่อกฎหมายเขตพัฒนาพิเศษภาคตะวันออกเริ่มมีผลบังคับใช้แล้ว ทำให้มองว่าจะเริ่มเห็น presale ที่ดินที่สูงขึ้นในครึ่งหลังของปีนี้
ขณะที่ยอดขายรอโอน (Backlog) เมื่อสิ้นเดือน มี.ค.61 มีมูลค่าอยู่ที่ 1.52 พันล้านบาท ซึ่ง 74% จะรับรู้ในปีนี้